
ERK ir URK aptarė Lietuvos poziciją vykstant į Europos Vadovų Tarybos susitikimą, skirtą klimato klausos ir energetikos klausimams. 

Šiandien bendrame Seimo Europos reikalų ir Užsienio reikalų komitetų posėdyje buvo aptariama Lietuvos Respublikos pozicija, rengiantis Europos Vadovų Tarybos susitikimui, vyksiančiam 2014 m. spalio 23 – 24 d.  
Šioje Taryboje bus siekiama sutarti dėl naujos 2020–2030 m. laikotarpio energetikos ir kovos su klimato kaita politikos strategijos tikslų. Išplatintame išvadų projekte įtvirtinami naujos 2020–2030 m. laikotarpio energetikos ir kovos su klimato kaita politikos strategijos tikslai. Siūloma sutarti iki 2030 m. 40 proc. sumažinti šiltnamio efektą sukeliančių dujų (ŠESD) emisijas (lyginant su 1990 m. lygiu) – atitinkamai 43 proc. ir 30 proc. apyvartinių taršos leidimų (ATL) sistemoje dalyvaujančiuose ir nedalyvaujančiuose sektoriuose. Norima reformuoti ATL sistemą ir nuo 2021 m. leidžiamą emisijų procentą padidinti nuo 1,74 iki 2,2 proc. Ketinama atnaujinti Inovacijų fondą (NER300 priemonė) ir kurti naują rezervą (skiriant 1-2 proc. už ATL gautų lėšų), skirtą energijos vartojimo efektyvumui gerinti ir energetikos sistemų modernizavimui, numatant, kad juo galės naudotis ES valstybės narės, kurių BVP gyventojui nesiekia 60 proc. ES vidurkio. Taip pat norima nustatyti privalomą 27 % atsinaujinančios energijos (AEI) tikslą ES lygmeniu, nenumatant atskirų privalomų tikslų kiekvienai VN ar atskiriems sektoriams. Siūloma sutarti dėl orientacinio pobūdžio tikslo iki 2030 m. 30% padidinti energijos vartojimo efektyvumą (EE).
EVT taip pat aptars ekonominę situaciją ES valstybėse narėse ir ES veiksmus šioje srityje. 
Kiti numatyti klausimai: kova su Ebola plitimu, Adrijos – Jonijos jūrų regiono strategijos patvirtinimas (galutinis naujos makroregioninės strategijos kūrimo etapas). Be to, EVT galimai priims sprendimą dėl naujos Komisijos skyrimo (atsižvelgiant į spalio 22 d. balsavimo Europos Parlamente dėl pritarimo rezultatus).


Europos reikalų komiteto biuro patarėjas 

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.




image1.png
KRISTIJONO DONELAICIO METAI = ORSOS MUSIO METAI = TEATRU METAI = VAIKU SVEIKATOS METAI




image2.png
W) LIETUVOS RESPUBLIKOS SEIMAS  © "o,

B ZURNALISTY AKREDITAVIMAS

EKSKURSIJOS, RENGINIAI, EKSPOZICIJOS

RYSIAI SU VISUOMENE

Tel. (8 5) 239 6666; faks. (8 5) 239 6556; el. p. rsv@lrs.1t; www.lrs.l¢t INFORMACINIAI LEIDINIAI





